Vegna bruna í sumarbústað í Grímsness - og Grafningshreppi í gærkvöldi Vinnu á vettvangi brunans er nú lokið . Eldsupptök eru ókunn en ekkert hefur komið fram sem bendir til að um íkveikju sé að ræða . Áfram verður unnið að rannsókn málsins . Tilkynning um eld í sumarhúsi í Grímsness og Grafningshreppi barst lögreglunni á Suðurlandi kl. 20:39 í gærkvöldi . Sumarhúsið reyndist alelda þegar viðbragðsaðilar komu á vettvang . Slökkvistarf gekk vel en vakt var á brunavettvangi til morguns þegar unnt var að hefja vettvangsrannsókn . Tilkynnandinn og jafnframt umráðamaður bústaðarins , var færður á lögreglustöð í gær og gisti fangaklefa í nótt en fór frjáls ferða sinna að skýrslutöku lokinni í morgun . Áfram er unnið úr gögnum málsins og ljóst að sú vinna mun taka einhvern tíma . Eldsupptök eru ókunn .